पाएं अपने शहर की ताज़ा ख़बरें और फ्री ई-पेपरडाउनलोड करें
खेड़ली थाना इलाके में गांव बसेठ के अटल सेवा केंद्र के पास मंगलवार रात करीब 7.45 बजे पानी के टैंकर चालक ने बाइक सवार दंपती काे कुचल दिया। हादसे में 27 वर्षीय युवक नरेश जाटव व उसकी पत्नी 25 साल की शकुंतला की माैत हाे गई।
हादसे में मृत नरेश व शकुंतला की शादी डेढ़ माह पहले 15 मार्च 2021 काे हुई थी। हादसे के बाद चालक ट्रैक्टर टैंकर काे लेकर भाग गया। इतना बड़ा हादसा हाेने के बाद भी कठूमर व खेडली थाना पुलिस काे यह पता नहीं चल सका है कि हादसा काैनसी जगह हुआ और काैनसा वाहन था। ग्रामीणाें ने हादसे की सूचना पुलिस काे दी। कठूमर थाना पुलिस माैके पर पहुंची और लहुलुहान पड़े पति व पत्नी काे कठूमर सीएचसी ले गई, जहां चिकित्सकों ने नरेश पुत्र श्याम लाल जाटव निवासी बहुत कलां धोलागढ़ काे मृत घोषित कर दिया। उसकी पत्नी शकुंतला काे अलवर रैफर कर दिया।
अलवर में देर रात काे उसकी भी माैत हाे गई। मृतक के भाई नरेंद्र जाटव ने बताया कि भाभी शकुंतला की तबीयत खराब हाेने पर देर शाम काे भाई नरेश उसे बाइक पर बैठाकर खेड़ली में डॉक्टर के पास दिखाने ले गया था। खेड़ली से वापस गांव आते समय रास्ते में गांव बसेठ के अटल सेवा केंद्र के पास सामने से तेज गति से आए टैंकर चालक ने बाइक सवार भाई-भाभी काे कुचल दिया। नरेंद्र का कहना था कि माैके पर पहुंचे ताे पता चला कि गांव चांदपुर का रहने वाला टैंकर चालक सतीश पंडित दाेनाें काे कुचलने के बाद भाग गया। काफी देर तक भाई-भाभी सड़क पर तड़पते हुए पड़े रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn